Renault Kangoo Grand 1.5 dCi 110 7-S Nav R-Link in defr
Kangoo Grand 1.5 dCi 110 7-S Nav R-Link EasyDrive
Listenpreis / UVP 23.971 EUR
Ersparnis -8% / -1.976 EUR
Ihr Preis 21.995 EUR
ab 08.08.2017 Hotline +49 7841 70258-57
silber / Silber-Grau (KNX) 143.81€ - CSB SG100D-08P 8-PORT POE SG100D-08P-EU
Αρχική Σελίδα/Δικτυακά/Δικτυακά - Cisco/CSB SG100D-08P 8-PORT POE SG100D-08P-EU
CSB SG100D-08P 8-PORT POE SG100D-08P-EU
Cisco Small Business, 0882658441295
Cisco Small Business SG100D-08P-EU CSB SG100D-08P 8-PORT POE SG100D-08P-EU
11.9 mpps 10G support:
IEEE 802.1p, IEEE 802.3, IEEE 802.3ab, IEEE 802.3af, IEEE 802.3az, IEEE 802.3u, IEEE 802.3x, IEEE 802.3z Head-of-line HOL blocking:
Y CSB SG100D-08P 8-PORT POE SG100D-08P-EU Showing category "Woord van die Week" (Show all posts)
Posted by Paul Joubert on Monday, November 14, 2016, In : Woord van die Week
Genoem na die Romeinse godin van die vuurherd, Vesta, wat moes sorg dat die vuur in haar tempel voortdurend brand. Dit het sy met die hulp van haar ses Vestaalse maagde gedoen - en al dié bruide moes kuis lewe.
Dié kultus het skynbaar in die 7de eeu voor Christus ontstaan, maar is soos ander nie-Christelike kultusse in 394 n.C. deur keiser Flavius Theodosisus I (347-395) verban.
Die maagde is tussen die ouderdom van 6 en 10 jaar deur die hoofpriester gekies en het 30 jaar lank die...
Posted by Paul Joubert on Sunday, November 13, 2016, In : Woord van die Week
Uzi ('n kompakte automatiese wapen wat wêreldwyd gebruik word)
Genoem na die Israelse leëroffisier, Uziel "Uzi" Gal (Gebore in Duitsland as Gotthard Glass 1923 - 2003), wat die wapen na die Arab-Israeli-oorlog van 1948 ontwerp het.
Gal het dit op vroeëre Tsjeggiese wapens gebaseer waarvolgens patrone in die loop gestoot is uit 'n magasyn wat in die greep pas. Dit is die voorkeurwapen van dwelmsmokkelaars omdat dit maklik en vinnig gelaai kan word en akkuraat skiet, selfs wanneer dit auotmati...
Milisiemag - 'n stelsel om deur loting soldate uit die burgerbevolking te trek.
Posted by Paul Joubert on Wednesday, October 12, 2016, In : Woord van die Week
Tandem (soort fiets waarop twee persone agtermekaar sit en saam trap)
Genoem na 'n Engelse edelman, lord Tandem, wat die stalmeester van 'n Britse koningin was en dié soort fiets bedink het. Maar dié herkoms wat in sommige bronne voorkom, is gewoon perdevye. Dit is 'n Engelse woordspeling op Latyn tandem wat naastenby "lang tyd" beteken en wat speels toegepas is op "lang spasie" na aanleiding van die tyd wat dit in steenstelling met die gewone fiets neem om voor die oog verby te gaan.
Posted by Paul Joubert on Tuesday, October 11, 2016, In : Woord van die Week
(Seksueel oordraagbare siekte, veneriese ontsteking)
Genoem na 'n karakter, Syphilis, in 'n gedig van 1530 deur die Italiaanse geneesheer, wiskundige, sterrekundige en digter van Verona, Girolamo Fracastoro (1478 - 1553). Die gedig se titel was Syphilis, sive Morbus Gallicus ('Sifilis, of die Franse Siekte').
Syphilis is 'n jong herder in die gedig, en ly aan die gevreesde siekte as straf omdat hy die songod, Apollo, belaster het. Uiteindelik versag die toorn van die god en gee hy vir die jong...
Vidkun Abraham Lauritz Johnsson Quisling
Posted by Paul Joubert on Tuesday, August 23, 2016, In : Woord van die Week
Quisling (veraairer, meeloper met die vyand)
Genoem na die Noorweegse leëroffisier en politikus, Vidkun Abraham Lauritz Jonsson Quisling (1887 - 1945), die grootste verraaier in die Noorweegse geskiedenis.
Gedurende die Tweede Wêreldoorlog was hy minister-president van die Noorweegse regering wat met die Nazi's geheul het. Hy het in 'n enorme villa op 'n eiland naby Oslo gewoon en het met 'n goue eetstel geëet. Dit was nie sonder sorge nie, want hy was so bang dat iemand hom gif sal ingee d...
Posted by Paul Joubert on Thursday, August 18, 2016, In : Woord van die Week
(genadelose, onafwendbare straf, gewoonlik in die uitdrukking jou nemesis teenkom). Genoem na die Grieks mitologiese godin van die wrekende geregtigheid, Nemesis. Sy was die bewaakster van die morele en natuurlike orde en het die oormoed van die mens gestraf. Daaruit het die figuurlike betekenis ontstaan dat 'n mens teenspoed ervaar as jy jou te veel aanmatig.
Posted by Paul Joubert on Wednesday, December 9, 2015, In : Woord van die Week
(bottel met 'n inhoudsmaat van vier gewone bottels)
Genoem na die Bybelse Jerobeam (oorlede 901 v.C), die eerste koning van die noordelike Israelitiese koninkryk ná die verset teeen Rehabeam. Jerobeam word 'n "dapper held" in 1 Konings 11:28 genoem, wat Israel met sy sondes laat sondig het (1 Konings 14:16). Die benaming van die groot bottel hou moontlik daarmee verband dat enigeen wat soveel wyn in hom het, soos 'n dapper held sal voel, maar ook sal sondig.
Posted by Paul Joubert on Tuesday, December 8, 2015, In : Woord van die Week
Daar word selfs gesê dat hulle in 80 dae om die wêreld kan vlieg. Die ou matrose het geglo dat hulle die siele van afgestorwe seevaarders in hulle gedra het, en daarom was dit ongelukki...
Posted by Paul Joubert on Monday, December 7, 2015, In : Woord van die Week
(vroeëre tydrekening wat op 1 Januarie 45 v.C. van krag geword het)
Genoem na die Romeinse veldheer, staatsman en skrywer, (Gaius) Julius Ceasar (100-44 v.C.), wat die tydsrekening ingestel het. Op daardie stadium was die Romeinse kalender drie maande agter die werklikheid. 'n Jaar vroeër het Julius die Aleksandrynse sterrekundige, Sosigenes, gevra om 'n oplossing vir die probleem te vind.
Hy het voorgestel dat by wet gereël moes word dat die jaar voortaan uit 365 dae en 6 uur sou bestaan, ...
Posted by Paul Joubert on Friday, December 4, 2015, In : Woord van die Week
(in 'n uitdrukking wat sê: "Dit is gedaan; dit is klaar")
Moontlik genoem na die Bybelse Jakob, as die uitlêers van die Bybel aanvaar dat Jakob en Ikabod verbrouings van die naam Jogebed of Jokobod is. Meer moontlik is die woorde van Ikabod se sterwende moeder dat die glorie uit Israel weggeneem is, na aanleiding van die dood van haar man, Pinehas, en skoonvader, Eli, en die wegvoer van die Ark na Filistea (1 Sam. 4:21). Ikabod beteken in Hebreeus "roemloos" of "skandelik".
Die Aap in jou Kof...
Posted by Paul Joubert on Monday, November 30, 2015, In : Woord van die Week
(boontjievormige deel van die vagina wat, na talle vrouens beweer, 'n erogene sone bevat wat tot hoë vlakke van seksuele opwekking en kragtige orgasmes kan lei as dit gestimuleer word)
Genoem na die Duitse gebore geneesheer en wetenskaplike, Ernst Gräfenberg (1881-1957) (die G kom van sy van), wat die intra-uteriene apparaat ontwikkel het.
Hy is verder bekend vir sy studie van die rol van die vroulike genitalieë en uretra tydens orgasmes. In 1981 het twee Amerikaanse seksoloë dié deel die...
Posted by Paul Joubert on Thursday, November 26, 2015, In : Woord van die Week
Jerusalem is die bakermat van die Christelike Kerk. [Dis waar dit begin het.]
'n Bakermat was 'n mandjie waarin die baker (die vrou wat 'n pasgebore baba versorg het) die kindjie op haar skoot, voor die vuur, versorg het.
Posted by Paul Joubert on Wednesday, November 25, 2015, In : Woord van die Week
(gesamentlike diere in 'n gebied of dierelewe in die algemeen)
Genoem na Faunus, die Romeinse god van die dierelewe, die bos en herders. Hy word vereenselwig met die Griekse god Pan want hy is ook halfman, halfbok met horings en bokpote.
Sy priesters was Luperci en die fees van die Luperkalieë word op 14 Februarie, Sint Valentysdag. Sy eie twee feeste per jaar was gekenmerk deur losbandigheid en groot vrolikheid - baie daarvan uit kruike verkry.
Afrikaanse Eponieme van A t...
Posted by Paul Joubert on Monday, November 23, 2015, In : Woord van die Week
(kristalle van gehidreerde magnesiumsulfaat as purgeermiddel gebruik)
Genoem na die dorp Epsom in die graafskap Surrey in Engeland waar die sout die eerste keer in die natuur aangetref is. Dit is oorspronklik berei deur die indamping van die mineraalwater wat ongeveer 1618 daar ontdek is. Dit staan ook bekend as Engelse Sout.
Posted by Paul Joubert on Friday, November 20, 2015, In : Woord van die Week
kameel met een knop op die rug
'n Mens sal hom nie in die pylvlak van die Durban July-wedren kry nie, maar hy sal wel daar tuis wees. Die Griekse naam vir dié dier (dromas kamelos) het "hardlopende kameel" beteken. Dromas was 'n reisiesbaan, afgelei van dromein "hardloop". Dromedarisse is geteel en afgerig om gery te word. Die Engelse hippodrome (renbaan vir perde) is hieraan verwant.
Skelm woorde deur die eeue
Posted by Paul Joubert on Thursday, November 19, 2015, In : Woord van die Week
(bytend sterk rooipeper)
Genoem na die hoofstad van Frans-Guyana, Cayenne, waar dit bekend geraak het. Dit word berei uit die saad van verskillende soorte plante van die geslag Capsicum. Oorspronklik is dit kyynha, quiínia (Tupi-woorde vir "warm peper") genoem wat volksetimologies tot cayenne verander is. Die peper word ook vir medisinale doeleindes gebruik.
Die sterkte daarvan word aangeslaan op 30,000 tot 50,000 Scoville-eenhede. Die Scoville-skaal meet die speseryhitte (pikantheid) van 'n ...
Posted by Paul Joubert on Tuesday, November 17, 2015, In : Woord van die Week
Tussaud was 'n huishulp van 'n dr. Philippe Curtius (1741-1794), 'n geneesheer wa...
Posted by Paul Joubert on Friday, November 6, 2015, In : Woord van die Week
Antjie Somers ('n denkbeeldige figuur met wie kinders bang gemaak word)
Volgens oorlewering genoem na 'n berugte Kaapse struikrower, Antjie Somers, wat dan tydens die bewind van lord Charles Somerset (1767 - 1831) aan die Kaap vroueklere sou aangetrek en slagoffers saans voorgelê het as hulle op pad huis toe was.
Die 18de en 19de eeu was 'n redelik onveilige tyd op die paaie en dié man het 'n historiese figuur geword. Die oorspronklike rower het algaande allerhande skrikaanjaende eienskappe v...
Posted by Paul Joubert on Tuesday, November 3, 2015, In : Woord van die Week
In hedendaagse woordeboeke word hierdie woord vir 'n geneesheer tereg as verouderd gemerk, maar dit neem niks weg van 'n staaltjie wat daarmee saamhang nie. Die benaming kom van Asklepios, die Griekse god van die geneeskunde. Sokrates, net voor sy dood nadat hy die gifbeker gedrink het, vra sy leerling Krito om 'n haan vir Asklepios te offer - sekerlik een van die mees ironiese oomblikke in die geskiedenis van die groot denkers.
Mede: 'n Wet van Mede en Perse
Posted by Paul Joubert on Monday, November 2, 2015, In : Woord van die Week
Medië was 'n antieke land van Wes-Asië (vandag Azerbaijan, Koerdistan en 'n deel van Iran) waarvan die inwoners in 621 v.C. die Perse oorwin en saam met die Babiloniërs Ninevé verwoes het. In 550 v.C. is die Mede deur die Persiese heerser Cyrus die Grote verslaan. 'n Kenmerk van die Mede en die Perse was die onverbiddelikheid van hulle wette, soos dit ook in die Bybelboek Daniël 6:8 ...
Posted by Paul Joubert on Thursday, October 29, 2015, In : Woord van die Week
Jules Léotard was 'n franse akrobaat van die middel- 19de eeu, en hy het die eenstukdrag ontwikkel wat vandag so gewild is onder uitvoerende kunstenaars wat die een of ander sprong moet waag. Daar is rede om te vermoed dat Jules ook die sweefstok uitgevind het.
Dit is ook moontlik dat die liedjie The man on the flying trapeze, wat in 1860 gepubliseer is, na hom verwys. Hy is so ongeveer R900 per week betaal om sonder 'n vangnet bo die koppe van die eters in die Alhambra in Leicesterplein in L...
Posted by Paul Joubert on Monday, October 26, 2015, In : Woord van die Week
'n Geliefkoosde vasvravraag is: Wat is die teenoorgestelde van 'n serenade? Die aubade se naam kom van Provensaals aubada, afgelei van auba wat "môre" beteken, of Spaans albada, "Dagbreek". Die aubade is dus 'n oggendlied wat, volgens die Franse romantiese definisie, "onder die venster van 'n persoon gesing word. Die serenade is die aandlied, afgelei van Italiaans sereno wat "skoon hemel" beteken maar wat met sera, "aand", verbind word.
'n Opgaaf van die ware, die onw...
Posted by Paul Joubert on Tuesday, October 20, 2015, In : Woord van die Week
Vertaling van die Ou Testament uit Hebreeus in Grieks.
Uit die sept-deel van die naam blyk dit duidelik dat die syfer 7 iets daarmee te doene gehad het. Eintlik was dit 70, maar die naam mislei ook die dief aan die kers. Volgens 'n valse oorlewering is die vertaling deur 70 Joodse tolke gedoen (Latyn septem "sewe" + ginta "tiene"). Of deur 72 vertalers. Dit laat ou Joodse professors ook na hulle baarde gryp.
Volgens 'n ander oorlewering kom die naam van die Joodse Sanhedrin wat die vertaling g...
Posted by Paul Joubert on Wednesday, October 14, 2015, In : Woord van die Week
(bottel met 'n inhoudsmaat van 15 liter)
Genoem na die Ou-Testamentiese koning van Babilon, Nebukadneser (c.630 - c.561) vC, die gedugste heerser van die Chaldeeuse dinastie van Babilonië wat in die Bybelboek Daniël vermeld word. Die opera Nabucco van Guiseppe Verdi is op die verhaal van Nebukadneser gegrond.
Posted by Paul Joubert on Monday, October 12, 2015, In : Woord van die Week
Hierdie betekenisse van joviaal is toe te skryf aan die astrologie: daar word geglo dat mense wat onder die sterreteken van die planeet Jupiter gebore is, goedgehumeurd en vriendelik is. Maar hoe kom die joviaal by die Romeinse god van die lug uit? Sy naam was vroeër Jovius sodat joviaal dus "betrekking hebbend op Jovius" beteken. Volgens astroloë is Jupiter die vriendelikste van al die geboorteplanete.
(Skelm woorde deur die eeue)
Posted by Paul Joubert on Thursday, August 20, 2015, In : Woord van die Week
Verban uit die gemeenskap. In antieke Athene is jy tien jaar lank uit die stad verban as jy geostraseer is. Die burgers het vergader en die name van mense opgegee wat na hulle mening 'n gevaar vir die stad ingehou het. As jou naam een keer te veel daar was, was die lang pad jou voorland. Die name is op 'n potskerf geskryf wat in Grieks ostrakon was. Ostraseer se letterlike betekenis was dus "op 'n potskerf geskryf".
Die Griek wat die stelsel ingestel het, was die staatsman Kleisthenes (c.570 -...
Posted by Paul Joubert on Friday, August 7, 2015, In : Woord van die Week
Om iemand die harnas in te jaag, is om hom briesend kwaad te maak. Die harnas was die metaalpak wat soldate in die ou tyd aangetrek het as hulle gaan veg. Die kopstuk het so 'n klap gehad wat die oë beskerm het en is 'n visier genoem, na Latyn visus "gesig" en in 'n ander vorm ook "sien". As twee van die geharnasde here mekaar teëgekom en die visier nie oopgemaak het nie, was dit 'n teken dat hulle mekaar gaan pak.
As een, of albei, wou wys dat hulle bedoeling vriendelik is, is die visier ge...
Posted by Paul Joubert on Wednesday, July 1, 2015, In : Woord van die Week
Witbroodjie - 'n Witbroodjie. Iemand, veral 'n kind, wat vertroetel en verwen word. (A blue-eyed boy.) A favrourite / pet. Liefling. Wit brood is 'n fyner gemaak as growwe of bruin brood, en het ook altyd duurder gekos. Om iemand dus 'n witbroodjie te noem, beteken dat hy hoër geag word as die ander mense om hom.
Posted by Paul Joubert on Thursday, June 25, 2015, In : Woord van die Week
'n Bohaai maak / opskop. 'n Lawaai veroorsaak. (Make a fuss. Cause a storm in a teacup.) Lawaai. Vroeër is gemeen dat die woord in die Bataafse hawens deur die Nederlandse matrose by die Javane gehoor is. Dié het naamlik as hulle 'n krokodil sien almal gewaarsku deur die Maleise naam van die reptiel, bohéa of bohaya of boewaja luid uit te roep. Dit was 'n vergissing omdat die woord reeds in 1573 in Nederlands opgeteken is, dus voor die reise na die Ooste.
Uit ander dialekte en tale is dit ...
Korte mette maak van iets
Posted by Paul Joubert on Monday, June 22, 2015, In : Woord van die Week
Iets gou afhandel. (Give someone / something short shrift). Die mette in die Katolieke Kerk was die eerste deel van die oggendgebed. Die woord kom van Latyn matutinae preces, "môregebede" Die monnike het die gebede voor ontbyt bygewoon (soms om middernag), maar gewoonlik om drie-uur snags wanneer 'n klok in die klooster die inwoners wakker gemaak het), en volgens oorlewering het hulle dan gehoop dat die voorste bidder net so honger of vaak soos hulle sou wees en die mette kort sou hou.
Posted by Paul Joubert on Thursday, June 18, 2015, In : Woord van die Week
Stapelgek wees. Kranksinnig wees. (Be insane). Vroeër eeue kon ons taalvoorouers wel sê dat iemand so gek soos 'n stapel is, wat vandag nie meer sin maak nie aangesien die betekenis van stapel vir ons verlore geraak het. Die Nederlandse krekel "kriek" het eeue gelede saam met die sprinkaan ook as 'n stapel bekend gestaan. Om stapelgek te wees, was dus om rond te spring soos 'n kriek of springhaan (soos die insek in Nederlands bekend was). 'n Soortgelyke intensief wat nooit in Afrikaans posg...
Posted by Paul Joubert on Wednesday, June 17, 2015, In : Woord van die Week
Hy het 'n halleluja-gesig, maar jazz-voete. Hy is nie so vroom soos wat hy voorgee nie. Kreools: jazz = maak die spoed vinniger. Jazz is 'n soort Amerikaanse dansmusiek, wat uit sinkopasie, eksentriese klanke en Negerwysies ontstaan het.
Pajamas - Nagklere
Posted by Paul Joubert on Monday, June 8, 2015, In : Woord van die Week
Hierdie kleredrag is deur die Moslems in Indië gedra, is pai jamahs genoem en is daar deur die Europeërs ontdek. Dit was 'n wye broek wat by die middellyf vasgebind is. Maar oorspronklik kom die woord waarskynlik uit Persies paejamah, letterlik 'beenklere'.
'n Dief aan die Kers (Skelm woorde deur die eeue)
Posted by Paul Joubert on Thursday, June 4, 2015, In : Woord van die Week
Nepotisme - die onregverdige begunstiging van familie of vriende. Oorspronklik was dit net 'n witbroodjie van die pous wat begunstig is. Om die waarheid te sê, die Latyn nepotem het "kleinseun, nefie" (in die sin van broers- of susterskind) beteken en die pous se "nefie" was nie noodwendig familie nie. Dit was soms 'n buite-egtelike kind wat voorregte ontvang het om die moeder te laat stilbly.
Verwant hieraan is simonie: Die koop of verkoop van iets suiwer geesteliks vir geld. Die gebruik wa...
Posted by Paul Joubert on Wednesday, June 3, 2015, In : Woord van die Week
Sy wil Parnassus bestyg. Sy wil 'n digter word. Volgens Griekse mitologie die berg wat aan die Muse gewy is: die godinne van sang en digkuns. Die plek waar inspirasie gevind kan word.
Saamgestel deur Johanna de Wet
Posted by Paul Joubert on Monday, August 26, 2013, In : Woord van die Week
Waar kom die woord Sabbatsjaar vandaan? Verlede jaar was vir hom 'n Sabbatsjaar (Sabatical). Dit was 'n rusjaar. In Ou-Israel was die sewende jaar 'n rusjaar.
Posted by Paul Joubert on Thursday, August 22, 2013, In : Woord van die Week
Posted by Paul Joubert on Sunday, July 21, 2013, In : Woord van die Week
Moenie Pandora se kissie oopmaak nie. Moenie iets begin wat 'n rampspoedige gevolg kan hê nie. Volgens mite was Pandora die eerste vrou wat deur Zeus na die aarde gestuur is, met 'n kissie vol kwale en gawes.
Posted by Paul Joubert on Wednesday, July 17, 2013, In : Woord van die Week
Hy volg die padpredikant se aanwysings. Hy volg die aanwysings op die borde langs die pad. Daar word skertsend na dié bordjies as prediante verwys, omdat hulle die weg aanwys, maar dit nie self gewandel word nie.
Posted by Paul Joubert on Wednesday, April 24, 2013, In : Woord van die Week
Sy swak gesondheid kniehalter hom. Dit verhoed dat hy sy werk kan doen. 'n Kniehalter is 'n halterriem waarmee die kop van die perd net bokant of onderkant die knie van een van die voorpote met 'n bepaalde slag vasgemaak word, sodat daar 'n verbindingstuk tussen kop en knie is. Wanneer die been gestrek word, word die kop af getrek, en wanneer die kop opgelig word, word die been op getrek. Die dier kan dus wei, maar sy beweging word in so 'n mate beperk dat hy nie vryelik kan rondhardloop nie...
Posted by Paul Joubert on Wednesday, February 27, 2013, In : Woord van die Week
Was jy ook lid van die kappiekommando? Was jy ook een van die groep vroue wat met 'n bepaalde doel voor oë saam opgetree het? Tydens die Tweede Vryheidsoorlog het 'n groepie vrouespioene die Geheime Diens van die Boere bygestaan. In haar boek verwys Johanna Brandt na hierdie vroue as die Kappiekommando.
Posted by Paul Joubert on Saturday, February 16, 2013, In : Woord van die Week
Hare op sy Tande hê
Posted by Paul Joubert on Saturday, January 19, 2013, In : Woord van die Week
(Baie deursettingsvermoë en durf hê)... Die Switsers was die eerste bekende huursoldate en sou by enige leër aansluit as die besoldiging reg was. In teenstelling met hulle neutrale beeld van vandag as koekoekklokmakers was hulle kranige krygers wat gevrees is vanweë hulle onverskrokkenheid. Om hierdie beeld verter te bevorder, het hulle woeste snorre gekweek wat hulle lippe grotendeels verberg het, sodat dit gelyk het asof daar hare op hulle tande is. Dit het die vyand...